Valioliiga: Avi Cohen on kuollut - Valioliiga - Ilta-Sanomat
Viikon koomassa ollut ex-puolustaja on kuollut
Avi Cohen muistetaan parhaiten Liverpool-vuosistaan.
Julkaistu: 29.12.2010 13:58
Entinen Liverpool-puolustaja Avi Cohen on kuollut.
Cohen kuoli viikko sitten sattuneen moottoripyöräonnettomuuden aiheuttamiin vammoihin. Israelilainen ex-puolustaja oli koomassa kolaristaan lähtien.
Henkilöauton kanssa Tel Avivissa kolarin ajanut Cohen julistettiin tiistaina aivokuolleeksi. Brittimedian mukaan hänen Tamirhttp://www.iltasanomat.fi/haku/?search-term=Tamir-poikansa vahvisti myöhemmin samana päivänä isänsä kuolleen.
Tamir on isänsä tavoin jalkapalloilija. Hän on tällä hetkellä Jussi Jääskeläisenhttp://www.iltasanomat.fi/haku/?search-term=Jussi%20J%C3%A4%C3%A4skel%C3%A4isen seuratoverina Valioliigan Boltonissa.
Avi Cohen pelasi Liverpoolissa vuosina 1979-1981. Hän juhli Liverpoolin kanssa muun muassa Euroopan cupin voittoa vuonna 1981.
Peliuransa jälkeen hän on toiminut kotimaassaan muun muassa managerina ja Israelin jalkapalloliiton puheenjohtajana. Lataa IS:n maksuton urheilusovellus Windows Phonelle. Lue tuoreimmat urheilu-uutiset.